Disa 336 | LekkeSlaap
Disa 336 is in die Leeupoort Vakansiedorp en bied selfsorgverblyf aan 2 volwassenes. Die ingang na die eenheid word via trappe bereik. Dit is die perfekte plek vir natuurliefhebbers op soek na 'n bietjie stilte en om te rus.
Verblyf word in 1 eenheid aangebied en is ideaal vir 2 volwassenes. Dié oopplan-eenheid is op die boonste verdieping en het 'n dubbelbed en 'n oopplan-badkamer met 'n stort wat deel vorm van die slaapkamer. Die kombuis het 'n tweeplaatstofie, mikrogolfoond, yskas en toegang tot 'n balkon.
Aparte ingang, braai-area, en parkeerplek beskikbaar vir 1 voertuig op die perseel.
Wild loop tussen die huise deur en daarom word geen troeteldiere toegelaat nie. Geen vuil taalgebruik en harde musiek sal geduld word nie. Geen hout mag in die veld opgetel word nie.
Daar is verskeie doendinge soos fietsry, draf of stap om die dorp te verken, voëlkyk, swem in die gemeenskaplike swembad of gaan op wildritte in die reservaat. Die dorp het ook 'n winkel, drankwinkel, slaghuis en 'n restaurant by die ingang.